
ΠΕ ΡΙΕΧΟΜΕ ΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Αύξηση των θέσεων Μετακλητών διοικητικών υπαλλή¬ 
λων, Ειδικών Συμβούλων - Ειδικών Συνεργατών και 
Αποσπασμένων υπαλλήλων στο Πολιτικό Γραφείο 
του Υφυπουργού Υγείας, Πρόνοιας και Κοινωνικών 
Ασφαλίσεων, Εμμανουήλ Σκουλάκη. 1 

ΑΠΟΦΑΣΕΙΣ 

Εποπτέία και έλεγχος των μεγάλων χρηματοδοτικών 

ανοιγμάτων των πιστωτικών ιδρυμάτων. 2 

*Αδεια λειτουργίας πιστωτικού ιδρύματος στον πιστω¬ 
τικό συνεταιρισμό «ΑΝΑΠΤΥΞΙΑΚΟΣ ΠΙΣΤΩΤΙΚΟΣ 
ΣΥΝΕΤΑΙΡΙΣΜΟΣ Ν. ΙΩΑΝΝΙΝΩΝ - Ο ΣΤΟΧΟΣ 

ΣΥΝ. ΠΕ». 3 

Άδεια λειτουργίας πιστωτικού ιδρύματος στην «ΣΥΝΕ¬ 
ΤΑΙΡΙΣΤΙΚΗ ΤΡΑΠΕΖΑ ΛΑΜΙΑΣ ΣΥΝ. Π.Ε.». 4 

Συμπλήρωση της απόφασης ΕΝΠΘ 507/7/27.8.92 
που αφορά στη χορήγηση δανείων για την εξόφληση 
οφειλών από στεγαστικά δάνεια. 5 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

ί (ΐ) 

Πράξη 159 της 12 Νοεμβρίου 1993 
* Αύξηση των θέσεων Μετακλητών διοικητικών υπαλλήλων. 
Ειδικών Συμβούλων - Ειδικών Συνεργατών και Αποσπα¬ 
σμένων υπαλλήλων στο Πολιτικό Γραφείο του Υφυ¬ 
πουργού Υγείας, Πρόνοιας και Κοινωνικών Ασφαλί¬ 
σεων, Εμμανουήλ Σκουλάκη. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 παρ. 5 του Ν. 1558/ 
1985 «Κυβέρνηση και Κυβερνητικά Όργανα». 

2. Τις αριθ. ΔΥΙα/οικ. 58907/29.10.1993 και ΔΥ 5α/ 
οικ 13751 /12.11.1993 εισηγήσεις του Υπουργού Υγείας, 
Πρόνοιας και Κοινωνικών Ασφαλίσεων, αποφασίζει: 

Την αύξηση των θέσεων στο Πολιτικό Γραφείο του Υφυ¬ 
πουργού Υγείας, Πρόνοιας και Κοινωνικών Ασφαλίσεων 
Εμμανουήλ Σκουλάκη, για κάλυψη αυξημένων υπηρεσια¬ 
κών αναγκών, ως ακολούθως: 

- θέσεις Μετακλητών Διοικητικών Υπαλλήλων κατά 
τρεις (3), 


-θέσεις Ειδικών Συμβούλων - Ειδικών Συνεργατών 
κατά δύο (2), 

- θέσεις αποσπασμένων υπαλλήλων κατά πέντε (5). 

Από τις διατάξεις αυτής της απόφασης προκαλείται δα¬ 
πάνη σε βάρος του Κρατικού Προϋπολογισμού ύψους 
945.580 δρχ. περίπου για το τρέχον οικονομικό έτος, με 
αύξηση του Κ.Α.Ε. 0200-Φ.15/100 και με μείωση του 
Κ.Α.Ε. 5299-Φ. 15/200 πιστώσεων του Προϋπολογισμού 
Εξόδων του Υπουργείου Υγείας, Πρόνοιας και Κοινωνικών 
Ασφαλίσεων. 

Η δαπάνη οικονομικού έτους 1994 θα βαρύνει τις πι¬ 
στώσεις που προβλέπονται στο σχέδιο Προϋπολογισμού 
του Υπουργείου Υγείας, Πρόνοιας και Κοινωνικών Ασφα¬ 
λίσεων οικονομικού έτους 1994. 

Η ισχύς αυτής της πράξης αρχί^» από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

—-♦- 

ΑΠΟΦΑΣΕΙ Σ 

( 2 ) 

Εποπτέία και έλεγχος των μεγάλων χρηματοδοτικών 
ανοιγμάτων των πιστωτικών ιδρυμάτων. 

Πράξη Διοικητή αριθ. 2246/16.9.93 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Το Ν. 2076/92 «Ανάληψη και άσκηση δραστηριότη¬ 
τας πιστωτικών ιδρυμάτων και άλλες συναφείς διατάξεις» 
και ειδικότερα το άρθρο 18 παράγρ. Ια. 

γ) Τις διατάξεις της Οδηγίας 92/121.ΕΟΚ/ 
21.12.92/ΕΕ αριθ. Ε29/1/5.2.93 που αφορά στην επο- 
πτεία και τον έλεγχο των μεγάλων χρηματοδοτικών ανοιγ¬ 
μάτων των πιστωτικών ιδρυμάτων. 

δ) Την ανάγκη νέας ρυθμίσεως των θεμάτων που καλύ¬ 
πτονται από το άρθρο 16 (παρ. 2, 3 και 5) του Ν. 5076/31 
κατά τρόπον συνάδοντα προς το περιεχόμενο της ως άνω 
Οδηγίας 92/121. 

ε) Το άρθρο 1 (παρ. 1 και 3) του Ν. 1338/17.3.83 περί 
εφαρμογής του κοινοτικού δικαίου όπως έχει τροποποιη¬ 
θεί με το άρθρο 6 του Ν. 1440/84 (ΦΕΚ Α’ 70/21.5.84) 
και το άρθρο 65 του Ν. 1892/90 (ΦΕΚ Α’ 101/31.7.90), 
και το άρθρο δεύτερο, παράγρ. 2, του Ν. 2077/92 (ΦΕΚ Α’ 
136/7.8.92) περί κύρωσης της συνθήκης για την Ευρω¬ 
παϊκή Ένωση, αποφάσισε τα ακόλουθα: 

Η Εποπτεία και ο έλεγχος της συγκέντρωσης κινδύνων 
των πιστωτικών ιδρυμάτων πραγματοποιείται σύμφωνα με 
τις ακόλουθες διατάξεις: 

ΚΕΦΑΛΑΙΟ Α' 

ΠΕΔΙΟ ΕΦΑΡΜΟΓΗΣ 

Η παρούσα Πράξη εφαρμόζεται σε όλα τα πιστωτικά 
ιδρύματα που έχουν την έδρα τους στην Ελλάδα με εξαί¬ 
ρεση: 

α) την Τράπεζα της Ελλάδος, 

β) το Ταχυδρομικό Ταμιευτήριο, 

γ) το Ταμείο Παρακαταθηκών και Δανείων, 

δ) την Ελληνική Τράπεζα Βιομηχανικής Αναπτύξεως. 

ΚΕΦΑΛΑΙΟ Β’ 

ΟΡΙΣΜΟΙ 

α.1. Για τους σκοπούς της παρούσας Πράξης Διοικητή 
νοούνται ως: 

1. Πιστωτικό ίδρυμα: Η επιχείρηση κατά την έννοια της 
του άρθρου 2 παρ. 1 του Ν. 2076/92. 

2. «Μητρική επιχείρηση»: Η μητρική επιχείρηση κατά 
την έννοια των διατάξεων του άρθρου 42ε παρ. 5 εδ. α του 
Κ.Ν. 2190/192α ό$ΐως καθώς και κάθε επιχείρηση 
η οποία, κατά τη γνώμη της Τράπεζας της Ελλάδος, ασκεί 
πράγματι δεσπόζουσα επιρροή επί άλλης επιχειρήσεως. 

3. «θυγατρική επιχείρηση»: Η θυγατρική επιχείρηση 
κατά την έννοια των διατάξεων του άρθρου 42ε παρ. 5 
εδ.α του Κ.Ν. 2190/1920, όπως ισχύει, καθώς και κάθε 
επιχείρηση επί της οποίας η μητρική επιχείρηση ασκεί, 
κατά τη γνώμη της Τράπεζας της Ελλάδος, δεσπόζουσα 
πράγματι επιρροή. Κάθε θυγατρική επιχείρηση άλλης θυ¬ 
γατρικής θεωρείται επίσης θυγατρική της μητρικής επιχεί¬ 
ρησης, που είναι επικεφαλής των επιχειρήσεων αυτών. 

4. Χρηματοδοτική εταιρεία: Το χρηματοδοτικό ίδρυμα 
του οποίου οι θυγατρικές επιχειρήσεις είναι αποκλειστι- 
κώς ή κυρίως πιστωτικά ή χρηματοδοτικά ιδρύματα ενώ 
μία τουλάχιστον από τις θυγατρικές αυτές είναι πιστωτικό 
ίδρυμα. 

5. Χρηματοδοτικό ίδρυμα: Η επιχείρηση κατά την έννοια 
του άρθρου 2 παράγρ. 6 του Ν. 2076/92. 

6. «Επιχείρηση παροχής επικουρικών τραπεζικών υπη¬ 
ρεσιών». 

Η επιχείρηση της οποίας η κύρια δραστηριότητα συνί- 
σταται στην απόκτηση ή διχείριση υπηρεσιών πληροφορι¬ 
κής ή σε κάθε άλλη παρεμφερή δραστηριότητα βοηθητι¬ 
κού χαρακτήρα σε σχέση με την κύρια δραστηριότητα 
ενός ή περισσοτέρων πιστωτικών ιδρυμάτων. 

7. Ζώνη «Α» και «Β»: Οι ζώνες που αναφέρονται στο 
δεύτερο Κεφ. παρ. (1β) και (1γ) της ΠΔ/ΤΕ 2054/92. 

8. Ίδια Κεφάλαια: Τα ίδια κεφάλαια κατά την έννοια της 
ΠΔ/ΤΕ 2053/92. 

9. Ελεγχος: Η σχέση που ορίζεται στο άρθρο 2 (παρ. 9) 
του Ν. 2076/92. 


10. Ομάδα συνδεδεμένων πελατών: 

α) δύο ή περισσότερα φυσικά ή νομικά πρόσωπα τα 
οποία αντιπροσωπεύουν, πλην αντιθέτου αποδείξεως από 
τα πιστωτικά ιδρύματα, ενιαίο κίνδυνο καθόσον το ένα 
ελέγχει άμεσα ή έμμεσα το άλλο ή τα άλλα καθώς και 

β) δύο ή περισσότερα φυσικά ή νομικά πρόσωπα μεταξύ 
των οποίων δεν υπάρχει σχέση ελέγχου αλλά τα οποία θε¬ 
ωρούνται ότι αποτελούν ενιαίο κίνδυνο διότι συνδέονται 
μεταξύ τους κατά τρόπο ώστε να είναι πιθανό ότι εάν το 
ένα απ’ αυτά αντιμετωπίσει χρηματοοικονομικά προβλή¬ 
ματα, το άλλο ή όλα τα άλλα θα αντιμετωπίσουν δυσκολίες 
εξόφλησης των υποχρεώσεών τους έναντι των πιστωτικών 
ιδρυμάτων. Περιλαμβάνονται στην κατηγορία αυτή και 
όλες οι περιπτώσεις επιχειρήσεων που ελέγχονται από το 
αυτό φυσικό ή νομικό πρόσωπο. 

Τα χρηματοδοτικά ανοίγματα ενός πιστωτικού ιδρύμα¬ 
τος προς δύο ή περισσότερα πρόσωπα που συνδέονται με 
τις ως άνω σχέσεις αθροίζονται και αποτελούν για τους 
σκοπούς της παρούσας ΠΕ/ΤΕ ενιαίο χρηματοδοτικό 
άνοιγμα του πιστωτικού ιδρύματος. 

11. Χρηματοδοτικό άνοιγμα: Τα στοιχεία ενεργητικού κα¬ 
θώς και τα εκτός Ισολογισμού στοιχεία που αναφέρονται 
στο έκτο κεφάλαιο και στα παραρτήματα I και III της 
ΠΔ/ΤΕ 2054/92. 

Ειδικότερα καθορίζεται ότι: 

α) τα ως άνω στοιχεία λαμβάνονται υπόψη κατά 100% 
χωρίς να υπολογίζονται οι συντελεστές στάθμισης κινδύ¬ 
νου ή οι βαθμοί κινδύνων που αναφέρονται στις διατάξεις 
της ΠΔ/ΤΕ 2054/92. 

β) τα εκτός ισολογισμού στοιχεία που αφορούν επιτόκια 
και τιμές συναλλάγματος (παραρτ. III της ΠΔ/ΤΕ 2054/92) 
υπολογίζονται σύμφωνα με τις μεθόδους του παραρτήμα¬ 
τος II της εν λόγω ΠΔ/ΤΕ χωρίς την εφαρμογή των συντε¬ 
λεστών στάθμισης αντισυμβαλλομένου που προβλέπονται 
στο εν λόγω παράρτημα (βήμα γ και β που αναφέρονται 
αντίστοιχα στην πρώτη και δεύτερη μέθοδο του παραρτή¬ 
ματος II), 

γ) στα χρηματοδοτικά ανοίγματα δε συνυπολογίζο¬ 
νται: 

(ί) τα ανοίγματα που προκύπτουν κατά το συνήθη διακα¬ 
νονισμό πράξεων συναλλάγματος και για χρονικό διά¬ 
στημα μέχρι και 48 ωρών μετά το συμφωνημένο χρόνο 
πληρωμής. 

(ίί) τα χρηματοδοτικά ανοίγματα που προκύπτουν κατά 
το διακανονισμό αγοραπωλησίας τίτλων και για χρονικό 
διάστημα μέχρι και 5 εργάσιμες ημέρες μετά την ημερο¬ 
μηνία που πραγματοποιήθηκε το πρώτο, χρονικά, σκέλος 
της συναλλαγής. 

δ) για τον υπολογισμό των χρηματοδοτικών ανοιγμά¬ 
των 

(ί) οι απαιτήσεις σε συνάλλαγμα μετατρέπονται σε δραχ¬ 
μές με την τρέχουσα μέση τιμή ίίχίπς 

(ϋ) συνυπολογίζονται οι τόκοι των δανείων που λογίζο¬ 
νται και δεν εισπράττονται. 

ΚΕΦΑΛΑΙΟ Γ’ 

ΓΝΩΣΤΟΠΟΙΗΣΗ ΤΩΝ ΜΕΓΑΛΩΝ 
ΧΡΗΜΑΤΟΔΟΤΙΚΩΝ ΑΝΟΙΓΜΑΤΩΝ 

1. α. Το χρηματοδοτικό άνοιγμα ενός πιστωτικού ιδρύ¬ 
ματος προς ένα πελάτη ή ομάδα συνδεδεμένων πελατών 
θεωρείται Μεγάλο Χρηματοδοτικό Ανοιγμα όταν το ύψος 
του είναι ίσο ή μεγαλύτερο του 10% των ιδίων κεφαλαίων 
του πιστωτικού ιδρύματος. 

β. Για τον υπολογισμό του ανωτάτου ορίου της παρ. 3 
του Κεφ. Δ, από την ισχύ της παρούσας μέχρι τις 
31.12.1998, το ως άνω ποσοστό καθορίζεται σε 15%. 

2. α. Τα πιστωτικά ιδρύματα, εντός εικοσαημέρου από 
τη λήξη κάθε ημερολογιακού εξαμήνου, γνωστοποιούν 
στην Τράπεζα της Ελλάδος (Διεύθυνση Γενικής Επιθεώ¬ 
ρησης Τραπεζών) τα χρηματοδοτικά ανοίγματα που υπερ¬ 
βαίνουν το όριο της παρ. Ια στο τέλος του εξαμήνου αυ¬ 
τού. Για την εφαρμογή της υποχρέωσης της παραγράφου 
αυτής γνωστοποιείται τόσο η ακαθάριστη αξία των ανοιγ¬ 
μάτων που είναι ίσα ή υπερβαίνουν το όριο της παρ. 1 α του 
παρόντος άρθρου όσο και η καθαρή αξία που προκύπτει 
μετά την εφαρμογή των εξαιρέσεων ή σταθμίσεων που 
αναφέρονται στο Κεφ. Ε (παρ. I και II) με ιδιαίτερη ανα¬ 
φορά του εν λόγω απαλλασσόμενου ποσού. 

Επιπρόσθετα γνωστοποιείται άμεσα η τυχόν υπέρβαση 
των ανοιγμάτων που προκύπτει από την εφαρμογή των 
διατάξεων της Παρ. IV,1 (εδαφ. α και γ) του Κεφ. Ε και ο 
τρόπος κάλυψής τους (εδαφ. β της ιδίας παραγράφου). 

β. Πέραν από την ως άνω υποχρέωση γνωστοποιείται 
εντός ΙΟημέρου στην Τράπεζα της Ελλάδος: 

(ί) κάθε νέο μεγάλο χρηματοδοτικό άνοιγμα, καθώς και 
(ϋ) κάθε αύξηση υφισταμένου μεγάλου χρηματοδοτικού 
ανοίγματος κατά ποσό που αντιστοιχεί σε ποσοστό 20% 
τουλάχιστον του ανοίγματος που είχε γνωστοποιηθεί στην 
Τράπεζα της Ελλάδος με την τελευταία σχετική γνωστο¬ 
ποίηση. 

Από την υποχρέωση γνωστοποίησης της παραγράφου 
αυτής εξαιρούνται ανοίγματα που αναφέρονται στην παρ. I 
(1 - 13) του Κεφαλαίου Ε. 

γ. Τα πιστωτικά ιδρύματα φυλάσσουν τουλάχιστον για 2 
χρόνια τα σχετικά στοιχεία ή δικαιολογητικά ώστε τα αρμό¬ 
δια όργανα της Τράπεζας της Ελλάδος να μπορούν να δια¬ 
πιστώσουν το βάσιμο των ως άνω αναφερόμενων εξαιρέ- 
σεων. 

3. Η σύμφωνα με το άρθρο 18 (παρ. 2) του Ν. 2076/92 
υποχρέωση των πιστωτικών ιδρυμάτων για καλή διοικητική 
και λογιστική οργάνωση και πρόσφορες διαδικασίες εσω¬ 
τερικού ελέγχου καλύπτει και τις υποχρεώσεις τους που 
προκύπτουν από την εφαρμογή του παρόντος Κεφα¬ 
λαίου. 

ΚΕΦΑΛΑΙΟ Δ' 

ΑΝΩΤΑΤΑ ΟΡΙΑ ΧΡΗΜΑΤΟΔΟΤΙΚΩΝ ΑΝΟΙΓΜΑΤΩΝ 

1. α. Τα μεγάλα χρηματοδοτικά ανοίγματα των πιστωτι¬ 
κών ιδρυμάτων απαγορεύεται να υπερβαίνουν ποσό που 
αντιατοχεί σε ποσοστό 40% των ιδίων κεφαλαίων τους. 

β. Ειδικά για τα χρηματοδοτικά ανοίγματα των πιστωτι¬ 
κών ιδρυμάτων προς κάθε μία και το σύνολο των παρα¬ 
κάτω επιχειρήσεων δεν επιτρέπεται να υπερβαίνουν συ¬ 
νολικά το ποσό που αντιστοιχεί σε ποσοστό 30% των ιδίων 
κεφαλαίων κάθε πιστωτικού ιδρύματος. 

(ΐ) τη μητρική τους επιχείρηση, 

(ϋ) τη θυγατρική ή θυγατρικές τους επιχειρήσεις και 
(ίϋ) τη θυγατρική ή τις θυγατρικές επιχειρήσεις της μη¬ 
τρικής τους επιχείρησης και 

(ίν) τις επιχειρήσεις που ελέγχονται από φυσικά ή νο¬ 
μικά πρόσωπα τα οποία κατέχουν ειδική συμμετοχή κατά 
την έννοια του άρθρου 2 παρ. 10 του Ν. 2076/92 στο πι¬ 
στωτικό ίδρυμα ή συμπεριλαμβάνονται στους 5 μεγαλύτε¬ 
ρους μετόχους του. Εφόσον μεταξύ των προσώπων αυτών 
συμπεριλαμβάνονται νομικά πρόσωπα, περιλαμβάνονται 


και οι επιχειρήσεις που ελέγχονται από τα φυσικά πρό¬ 
σωπα που ελέγχουν τα εν λόγω νομικά πρόσωπα. 

Η Τράπεζα της Ελλάδος μπορεί να εξαιρέσει τα πιστω¬ 
τικά ιδρύματα από την υποχρέωση τήρησης του ορίου που 
προβλέπεται σ’ αυτή την παράγραφο καθορίζοντας ειδική 
διαδικασία και μέτρα ελέγχου της συγκέντρωσης κινδύ¬ 
νων που προκύπτουν, ενημερώνοντας την Επιτροπή των 
Ε.Κ. και την Τραπεζική Συμβουλευτική Επιτροπή για το 
περιεχόμενο των εν λόγω μέτρων και διαδικασιών. 

2. Τα όρια που αναφέρονται στην ως άνω παράγραφο 1 α 
και 1 β ισχύουν μέχρι την 31.12.1998. Από 1.1.1999 τα ως 
άνω όρια μειώνονται ως εξής: 

(ί) Το όριο της παραγράφου 1 α μειώνεται στο 25% και 
(ϋ) ο όριο της παραγράφου 1 β μειώνεται στο 20% των 
ιδίων κεφαλαίων του πιστωτικού ιδρύματος. 

3. Το άθροισμα των μεγάλων χρηματοδοτικών ανοιγμά¬ 
των κάθε πιστωτικού ιδρύματος δεν επιτρέπεται να υπερ¬ 
βαίνει το 800% των ιδίων κεφαλαίων του. 

4. Για τον υπολογισμό των μεγάλων χρηματοδοτικών 
ανοιγμάτων που υπάγονται στα ως άνω όρια λαμβάνονται 
υπόψη οι εξαιρέσεις του Κεφ. Ε της παρούσας Πράξης. 

5. Με την επιφύλαξη των διατάξεων του Κεφ. Ζ (παρ. 3) 
τα ειδικά όρια που έχουν καθοριστεί με ΠΔ/ΤΕ ως προς τα 
χρηματοδοτικά ανοίγματα μεμονωμένων πιστωτικών ιδρυ¬ 
μάτων προς επιχειρήσεις του ίδιου ομίλου ή επιχειρήσεις 
που ελέγχονται από το ίδιο φυσικό πρόσωπο ή ομάδα προ¬ 
σώπων που συνδέονται μέχρι β βαθμού συγγένειας καθώς 
και τα όρια των κατά περίπτωση ειδικών εγκρίσεων που 
έχουν χορηγηθεί στα πλαίσια του Ν. 5076/31 (άρθρο 16 
παρ. 2 και 3), παύουν να ισχύουν και αντικαθίστανται αντι- 
στοίχως με τα όρια των παρ. 1 β και 1 α του παρόντος Κε¬ 
φαλαίου. 

Τα όρια του παρόντος Κεφαλαίου τηρούνται σε κάθε 
χρονική στιγμή. Σε εξαιρετικές πε|>*πτώσεις η Τράπεζα 
της Ελλάδος μπορεί κατά την κρίση της να επιτρέψει 
υπέρβαση των ορίων για περιορισμένο χρονικό διά¬ 
στημα. 

ΚΕΦΑΛΑΙΟ Ε’ 

ΕΞΑΙΡΕΣΕΙΣ ΑΠΟ ΤΗΝ ΕΦΑΡΜΟΓΗ 
ΤΩΝ ΟΡΙΩΝ ΤΟΥ ΚΕΦΑΛΑΙΟΥ Δ' - 
ΕΙΔΙΚΗ ΣΤΑΘΜΙΣΗ ΑΝΟΙΓΜΑΤΩΝ 

I. Κατά την εφαρμογή του Κεφ. Δ δε συνυπολογίζονται 
τα ακόλουθα χρηματοδοτικά ανοίγματα: 

1. Στοιχεία ενεργητικού που αντιπροσωπεύουν απαιτή¬ 
σεις έναντι κεντρικών κυβερνήσεων και κεντρικών τραπε¬ 
ζών της ζώνης Α. 

2. Στοιχεία ενεργητικού που αντιπροσωπεύουν απαιτή¬ 
σεις έναντι των Ευρωπαϊκών Κοινοτήτων. 

3. Στοιχεία ενεργητικού που αντιπροσωπεύουν απαιτή¬ 
σεις που καλύπτονται από τη ρητή εγγύηση κεντρικών κυ¬ 
βερνήσεων ή των κεντρικών τραπεζών της ζώνης Α ή των 
Ευρωπαϊκών Κοινοτήτων. 

4. Αλλα ανοίγματα έναντι ή καλυπτόμενα από την εγγύ¬ 
ηση κεντρικών κυβερνήσεων ή κεντρικών τραπεζών της 
ζώνης Α ή των Ευρωπαϊκών Κοινοτήτων. 

5. Στοιχεία ενεργητικού που αντιπροσωπεύουν απαιτή¬ 
σεις και άλλα ανοίγματα έναντι κεντρικών κυβερνήσεων 
και κεντρικών τραπεζών της ζώνης Β και τα οποία είναι 
αποτιμημένα και έχουν χρηματοδοτηθεί στο νόμισμα του 
οφειλέτη. 

6. Στοιχεία ενεργητικού και άλλα ανοίγματα καλυπτό¬ 
μενα κατά ποσοστό 120% τουλάχιστον αό την τρέχουσα 

αξία τίτλων που έχουν εκδοθεί από κεντρικές κυβερνή¬ 
σεις ή τις κεντρικές τράπεζες της ζώνης Α, ή από τίτλους 
που έχουν εκδοθεί από τις Ευρωπαϊκές Κοινότητες ή τις 
τοπικές αρχές άλλων κρατών-μελών της Κοινότητας εφό¬ 
σον τα κράτη αυτά εφαρμόζουν επί των εν λόγω τίτλων μη¬ 
δενικό συντελεστή για τον υπολογισμό του δείκτη φερεγ- 
γυότητας που προβλέπεται στη σχετική Κοινοτική Οδηγία. 

Στην περίπτωση που τα εν λόγω στοιχεία ενεργητικού 
και λοιπά ανοίγματα δεν καλύπτονται με την ως άνω υπε¬ 
ραξία, μειώνεται αντίστοιχα το εξαιρούμενο ποσό του 
ανοίγματος έτσι ώστε το υπόλοιπό τους να καλύπτεται 
κατά τα ως άνω ποσοστά. Το ακάλυπτο ποσό που προκύ¬ 
πτει λαμβάνεται υπόψη κατά 100% κατά τον υπολογισμό 
των ορίων του Κεφ. Δ. 

7. Στοιχεία ενεργητικού και άλλα ανοίγματα εξασφαλι¬ 
σμένα, με δεσμευμένη για το σκοπό αυτό ισόποση κατά¬ 
θεση μετρητών στο δανειοδοτούν πιστωτικό ίδρυμα που 
έχει προβεί στην πιστωτική διευκόλυνση ή σε πιστωτικό 
ίδρυμα που είναι μητρική ή θυγατρική του. 

8. Στοιχεία ενεργητικού και άλλα ανοίγματα εξασφαλι¬ 
σμένα κατά ποσοστό 120% τουλάχιστον από την τρέ¬ 
χουσα αξία πιστοποιητικών καταθέσεων που έχουν εκδο¬ 
θεί από το δανειοδοτούν πιστωτικό ίδρυμα ή από πιστω¬ 
τικό ίδρυμα που είναι μητρική ή θυγατρική επιχείρηση του 
πιστωτικού ιδρύματος και είναι κατατεθειμένα για το 
σκοπό αυτό σ’ ένα από τα ως άνω πιστωτικά ιδρύματα. 
Στην περίπτωση που τα εν λόγω στοιχεία ενεργητικού και 
λοιπά ανοίγματα δεν καλύπτονται με την ως άνω υπεραξία, 
μειώνεται αντίστοιχα το εξαιρούμενο ποσό σύμφωνα με τα 
αναφερόμενα στην παρ. 6 (β εδαφ.). 

9. Κτηματικές ομολογίες εκδιδόμενες σύμφωνα με το 
Ν. 3221/24 όπως ισχύει. 

10. Συμμετοχές σε ασφαλιστικές εταιρίες, μέχρι ποσο¬ 
στού 20% των ιδίων κεφαλαίων των πιστωτικών ιδρυμάτων 
που αποκτούν τη συμμετοχή. 

11. Ανοίγματα εξασφαλισμένα με ενέχυρο τίτλων εκτός 
εκείνων που αναφέρονται στην παρ. 6 υπό την προϋπό¬ 
θεση ότι οι τίτλοι δεν έχουν εκδοθεί από το ίδιο το πιστω¬ 
τικό ίδρυμα, τη μητρική του ή θυγατρικές επιχειρήσεις του 
ίδιου ή της μητρικής του επιχείρησης, ούτε από τον εν 
λόγω πελάτη ή ομάδα συνδεδεμένων με αυτόν πελατών 
και πληρούν τους ακόλουθους όρους: 

α) αποτιμώνται σε τρέχουσες τιμές, 
β) αποτελούν αντικείμενο διαπραγμάτευσης στην κύρια 
ή παράλληλη αγορά του Χρηματιστηρίου Αξιών Αθηνών 
είτε σε άλλη αναγνωρισμένη αγορά που λειτουργεί κανο¬ 
νικά, είναι προσιτή στο κοινό και οι διαμορφούμενες τιμές 
ανακοινώνονται συστηματικά έτσι ώστε να επιτρέπεται 
κάθε στιγμή στην Τράπεζα της Ελλάδος να εξακριβώνει 
την αντικειμενική τιμή και την υπεραξία των τίτλων, 
γ) η αξία των ενεχυραζόμενων τίτλων υπερβαίνει την 
αξία του ανοίγματος κατά : 

(ί) 150% στην περίπτωση των μετοχών ή, 

(ϋ) 50% στην περίπτωση ομολογιών που εκδίδονται από 
πιστωτικά ιδρύματα, περιφερειακές ή τοπικές αρχές των 
κρατών - μελών, εκτός αυτών που αναφέρονται στην παρ. 

6 του παρόντος Κεφαλαίου, ή από την Ευρωπαϊκή Τρά¬ 
πεζα Επενδύσεων και από τις πολυμερείς τράπεζες ανά¬ 
πτυξης κατά την έννοια της παρ. ζ του δευτέρου Κεφα¬ 
λαίου της ΠΔ/ΤΕ 2054/92, και 
(ίϋ) 100% σε κάθε άλλη περίπτωση, 
δ) οι ενεχυραζόμενοι τίτλοι δεν αποτελούν στοιχεία των 
ιδίων κεφαλαίων πιστωτικών ιδρυμάτων. 


Στην περίπτωση που τα χρηματοδοτικά ανοίγματα δεν 
καλύπτονται με την ως άνω υπεραξία, μειώνεται αντί¬ 
στοιχα το εξαιρούμενο ποσό κατά τα αναφερόμενα στην 
παρ. 6 (εδαφ. β). 

12. (α) Τα ενυπόθηκα δάνεια κατοικιών, καθώς και 
(β) Εφόσον μελλλοντικά επιτραπεί η διενέργειά τους 

από πιστωτικά ιδρύματα, οι χρηματοδοτικές μισθώσεις κα¬ 
τοικιών στις οποίες ο εκμισθωτής διατηρεί την πλήρη κυ¬ 
ριότητα του ακινήτου καθόλη τη διάρκεια της μίσθω¬ 
σης. 

Το ως άνω εξαιρούμενο τμήμα δεν επιτρέπεται να υπερ¬ 
βαίνει το 50% της αξίας των κατοικιών. Η αξία των εντός 
της Ελλάδος ακινήτων προσδιορίζεται σε ετήσια τουλάχι¬ 
στον βάση, με βάση τις αντικειμενικές αξίες για δε τα ακί¬ 
νητα που ευρίσκονται εκτός Ελλάδος με βάση τους αντί¬ 
στοιχους κανόνες αξιολόγησης που ισχύουν σε κάθε 
χώρα, οι οποίοι προβλέπονται από νομοθετικές ή διοικητι¬ 
κές - κανονιστικές διατάξεις. 

Για τα λοιπά ενυπόθηκα δάνεια και χρηματοδοτικές μι¬ 
σθώσεις επί ακινήτων που περιγράφονται στο δέκατο κε¬ 
φάλαιο παρ. 4 και 5, αντίστοιχα, της Π.Δ./Τ.Ε. 2054/ 
18.3.92 και συνάπτονται μέχρι τις 31.12.2001 εξαιρείται 
το τμήμα του δανείου και μισθώσεων που αντιστοιχεί σε 
ποσοστό μέχρι 50% της κατά τα ως άνω αξίας του εν λόγω 
ακινήτου. 

13. Το 50% της αξίας των λογαριασμών τάξεως μέτριου 
και χαμηλού κινδύνου που αναφέρονται στο Παράρτημα I 
της ΠΔ/ΤΕ 2054/92. 

II. Για τον υπολογισμό των χρηματοδοτικών ανοιγμάτων 
σταθμίζονται με συντελεστή 20%: 

1 - Τα στοιχεία ενεργητικού που αντιπροσωπεύουν απαι¬ 
τήσεις και άλλα ανοίγματα έναντι πιστωτικών ιδρυμάτων 
ανεξαρτήτως της διάρκειάς τους, εφόσον τα ως άνω στοι¬ 
χεία δεν αποτελούν ίδια κεφάλαια των πιστωτικών ιδρυμά¬ 
των καθώς και τα εμπορικά και άλλα γραμμάτια ληξιπρό¬ 
θεσμα εντός έτους, κατ' ανώτατο όριο, που φέρουν οπι¬ 
σθογράφηση από άλλο πιστωτικό ίδρυμα. 

2. Τα στοιχεία ενεργητικού που αντιπροσωπεύουν απαι¬ 
τήσεις ή άλλα ανοίγματα έναντι Ελληνικών Οργανισμών 
Τοπικής Αυτοδιοίκησης και έναντι περιφερειακών κυβερ¬ 
νήσεων ή τοπικών αρχών των λοιπών κρατών - μελών κα¬ 
θώς και απαιτήσεις ή άλλα ανοίγματα που καλύπτονται με 
την εγγύηση των εν λόγω αρχών ή νομικών προσώπων. 

III. 1. Χρηματοδοτικά ανοίγματα προς έναν πελάτη ή 
ομάδα συνδεδεμένων πελατών που καλύπτονται με τη 
ρητή και άνευ όρων εγγύηση τρίτων προσώπων ή με ενε- 
χύραση τίτλων που εκδίδονται από τρίτο πρόσωπο σύμ¬ 
φωνα με τα προβλεπόμενα στην παρ. 1(11) του παρόντος 
Κεφαλαίου, μπορούν να θεωρηθούν κατά την κρίση των 
πιστωτικών ιδρυμάτων ως ανοίγματα έναντι του εγγυητή ή 
του εκδότη των τίτλων και όχι έναντι του πραγματικού 
πρώτου αντισυμβαλλόμενου. 

2. Στην περίπτωση αγοράς - εκχώρησης απαιτήσεων 
(ίεοΐοππς - ίοΓίείίίηρ) τα ανοίγματα θεωρούνται ότι υφίστα- 
νται έναντι του πωλητή των απαιτήσεων, με εξαίρεση την 
περίπτωση όπου δεν υπάρχει οιασδήποτε μορφής δικαί¬ 
ωμα αναγωγής κατά του πωλητή - εκχωρητή των απαιτή¬ 
σεων. Στην τελευταία περίπτωση το άνοιγμα μπορεί να 
θεωρηθεί, κατά την κρίση των πιστωτικών ιδρυμάτων, ότι 
υφίστανται έναντι του οφειλέτου της απαίτησης. 

Στην περίπτωση που τα πιστωτικά ιδρύματα κάνουν 
χρήση των εναλλακτικών ευχερειών της παρούσας παρα¬ 
γράφου, το γνωστοποιούν στην Τράπεζα της Ελλάδος με 

αναφορά των λόγων που συνηγορούν στη χρήση τους κατά 
τη διαδικασία γνωστοποιήσεων που προβλέπεται στο 
Κεφ. Γ. παρ. 2. 

IV. 1. Επιτρέπεται στα πιστωτικά ιδρύματα που αναλαμ¬ 
βάνουν υπηρεσίες αναδδχου (υηάβΓννπΙίης) των κατηγο¬ 
ριών που δεν καλύπτονται από το παράρτημα I της ΠΔ/ΤΕ 
2054/18.3.92 (ευχέρειες έκδοσης τίτλων - ΝΙΡδ και ανα- 
νεούμενες ασφαλιστικές ευχέρειες - ΡΙΙΡδ) να υπερβαί¬ 
νουν τα όρια του Κεφαλαίου Δ (παρ. 1, 2 και 3), εφόσον 
πληρούνται οι ακόλουθοι όροι και προϋποθέσεις: 

α) η υπέρβαση, συνυπολογιζομένων όλων των στοιχείων 
που περιλαμβάνονται στην έννοια του χρηματοδοτικού 
ανοίγματος αλλά μετά την αφαίρεση του τμήματος που τυ¬ 
χόν έχουν αναλάβει άλλοι ανάδοχοι της έκδοσης, δεν θα 
υπερβαίνει το 20% των ιδίων κεφαλαίων του πιστωτικού 
ιδρύματος και θα προέρχεται αποκλειστικά από την πα¬ 
ροχή υπηρεσιών αναδόχου (υηάβη/νπΐίπς) για το χρονικό 
διάστημα που προηγείται της τυχόν απόκτησης των τί¬ 
τλων. 

β) το υπερβάλλον ποσό θα καλύπτεται με ίδια κεφάλαια 
του πιστωτικού ιδρύματος τουλάχιστον κατά ποσοστό 8%, 
πέραν του ποσού που απαιτείται για τους σκοπούς της 
ΠΔ/ΤΕ 2054/92. 

γ) το σύνολο των ως άνω υπερβάσεων δεν θα υπερβαί¬ 
νει το 100% των ιδίων κεφαλαίων του πιστωτικού ιδρύμα¬ 
τος. 

2. Η ΠΔ/ΤΕ 1720/28.3,90 όπως τροποποιήθηκε μετα¬ 
γενέστερα, καταργείται. 

ΚΕΦΑΛΑΙΟ ΣΤ 

ΕΛΕΓΧΟΣ ΤΩΝ ΜΕΓΑΛΩΝ ΧΡΗΜΑΤΟΔΟΤΙΚΩΝ 
ΑΝΟΙΓΜΑΤΩΝ 

ΣΕ ΕΝΟΠΟΙΗΜΕΝΗ ΚΑΙ ΜΗ ΒΑΣΗ 

1 .α. Η υποχρέωση γνωστοποίησης των χρηματοδοτικών 
ανοιγμάτων που προβλέπεται στο ΚΕφ. Γ καθώς και η 
υποχρέωση τήρησης των ορίων του ΚΕφ. Δ εφαρμόζε¬ 
ται: 

(ί) σε μη ενοποιημένη βάση στις περιπτώσεις όπου το πι¬ 
στωτικό ίδρυμα δεν είναι μητρική ή θυγατρική επιχείρηση 
κατά την έννοια του Κεφ. Β (παρ. 2 και 3). 

(ϋ) σε ενοποιημένη βάση στις λοιπές περιπτώσεις των 
πιστωτικών ιδρυμάτων που υπόκεινται, σύμφωνα με τις 
εκάστοτε ισχύουσες διατάξεις, σε εποπτεία επί ενοποιη¬ 
μένης βάσης. 

β. ανεξάρτητα από την υποχρέωση της παρ. 1 α (ίί) τα πι¬ 
στωτικά ιδρύματα που έχουν την έδρα τους στην Ελλάδα 
και εποπτεύονται σε ενοποιημένη βάση από την Τράπεζα 
της Ελλάδος καθώς και τα πιστωτικά ιδρύματα των οποίων 
η μητρική επιχείρηση είναι πιστωτικό ίδρυμα με έδρα σε 
άλλο κράτος μέλος ή κράτος εκτός Ε.Κ., υπόκεινται στις 
υποχρεώσεις των Κεφ. Γ και Δ της παρούσας Πράξης και 
σε ατομική - μη ενοποιημένη βάση ή και κατόπιν ειδικής 
απόφασης της Τράπεζας της Ελλάδος σε υπο- 
ενοποιημένη βάση (δυόοοηδοϋάβίίοη). 

Η Τράπεζα της Ελλάδος δύναται να εξαιρεί τα πιστωτικά 
ιδρύματα που υπόκεινται σε ενοποιημένο έλεγχο των με¬ 
γάλων χρηματοδοτικών ανοιγμάτων, ως μητρικές ή θυγα¬ 
τρικές επιχειρήσεις πιστωτικών ιδρυμάτων ή ως θυγατρι¬ 
κές χρηματοδοτικής εταιρείας από την υποχρέωση τήρη¬ 
σης της εν λόγω υποχρέωσης σε ,ική - μη ενοποιη¬ 
μένη βάση. Στην περίπτωση αυτή η Τ ραπεζα της Ελλάδος 
λαμβάνει τα κατάλληλα μέτρα για τη διασφάλιση ικανοποι¬ 
ητικής κατανομής των χρηματοδοτικών ανοιγμάτων εντός 


του ομίλου των επιχειρήσεων που εποπτεύει σε ενοποιη¬ 
μένη βάση. 

2. Η Τράπεζα της Ελλάδος δύναται στα πλαίσια διμερών 
συμφωνιών να εκχωρεί την αρμοδιότητά της για την παρα¬ 
κολούθηση της τήρησης των υποχρεώσεων των πιστωτι¬ 
κών ιδρυμάτων που λειτουργούν στην Ελλάδα και είναι θυ¬ 
γατρικές πιστωτικών ιδρυμάτων που έχουν την έδρα τους 
σε άλλο κράτος - μέλος της Ευρωπαϊκής Κοινότητας στις 
αρχές που είναι αρμόδιες για την εποπτεία της μητρικής 
επιχείρησης των εν λόγω θυγατρικών πιστωτικών ιδρυμά¬ 
των. 

Στην περίπτωση αυτή η Τ ράπεζα της Ελλάδος ενημερώ¬ 
νει την Επιτροπή των Ευρωπαϊκών Κοινοτήτων και την 
Τραπεζική Συμβουλευτική Επιτροπή. 

ΚΕΦΑΛΑΙΟ Ζ 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Τα πιστωτικά ιδρύματα τα οποία κατά την 5 Φεβρουά¬ 
ριου 1993 έχουν αναλάβει χρηματοδοτικά ανοίγματα που 
υπερβαίνουν τα όρια που καθορίζονται στις παραγράφους 
Ια, 1β και 3 του Κεφαλαίου Δ οφείλουν να συμμορφω¬ 
θούν προς τις διατάξεις αυτές και να μειώνουν συνεχώς 
και αδιαλείπτως τα μεγάλα χρηματοδοτικά τους ανοίγματα 
ως εξής: 

α) Μέχρι την 31.12.1998 στα όρια που καθορίζονται 
στην παρ. 1 και 3 του Κεφαλαίου Δ. 

β) Μέχρι την 31.12.2001 στα όρια που καθορίζονται 
στην παρ. 2 του Κεφαλαίου Δ. 

2. Εφόσον κατά την 5 Φεβρουάριου 1993, τα πιστωτικά 
ιδρύματα έχουν αναλάβει χρηματοδοτικό άνοιγμα η συμ¬ 
βατική διάρκεια του οποίου εκτείνεται πέραν των ως άνω 
προθεσμιών, με αποτέλεσμα να προκύπτει υπέρβαση των 
αντίστοιχων ορίων, πέραν των προθεσμιών που καθορίζο¬ 
νται παραπάνω, τα πιστωτικά ιδρύματα οφείλουν να γνω¬ 
στοποιήσουν στην Τράπεζα της Ελλάδος τις εν λόγω συμ¬ 
βατικές υποχρεώσεις μέσα σε 30 ημέρες από τη δημο¬ 
σίευση της παρούσας Πράξης. Η Τράπεζα της Ελλάδος 
δύναται να εγκρίνει την υπέρβαση των ορίων της παρού- 
σης Πράξης στο βαθμό που η υπέρβαση οφείλεται στην 
ως άνω συμβατική διάρκεια των χρηματοδοτικών ανοιγμά¬ 
των. 

3. Η Τράπεζα της Ελλάδος δύναται με ειδικές κατά πι¬ 
στωτικό ίδρυμα είτε με γενικές αποφάσεις της να: 

(ί) ορίζει συντομώτερο χρονοδιάγραμμα για την μείωση 
των χρηματοδοτικών ανοιγμάτων στα όρια που αναφέρο- 
νται στην ως άνω παρ. 1. 

(ϋ) εγκρίνει την παράταση των προθεσμιών που αναφέ- 
ρονται στην παρ. 1 και να λαμβάνει τα κατά την κρίση της 
κατάλληλα μέτρα γαι τα ανοίγματα για τα οποία συντρέ¬ 
χουν οι λόγοι που αναφέρονται στην παρ. 2. 

(ίίί) ορίζει κατώτερα όρια από αυτά που καθορίζονται στο 
Κεφ. Δ και να απαιτεί αντίστοιχη προηγούμενη έγκριση για 
την πραγματοποίηση μεγάλων χρηματοδοτικών ανοιγμά¬ 
των από τα πιστωτικά ιδρύματα μετά από συνεκτίμηση 
όλων των παραγόντων που προσδιορίζουν τη συνολική 
χρηματοοικονομική κατάσταση του πιστωτικού ιδρύματος 
ή των τυχόν επιρροών που ενδέχεται να αποβούν σε βάρος 
της συνετής και χρηστής διαχείρισής του. 

(ίν) τροποποιεί τον κύκλο των επιχειρήσεων ή προσώ¬ 
πων που εμπίπτουν στις διατάξεις του Κεφ. Δ παρ. 1 β (ίν). 

(ν) δίνει διευκρινίσεις και οδηγίες για την εφαρμογή της 
παρούσας και ειδικότερα ως προς το περιεχόμενο του ορι¬ 
σμού της περίπτωσης 10 (β) του Κεφ. Β. 

(νί) επεκτείντει, μερικά ή εξολοκλήρου, το πεδίο εφαρ¬ 
μογής της παρούσας Πράξης και στα πιστωτικά ιδρύματα 
που αναφέρονται στο Κεφ. Α (β-δ). 

4. Η παρούσα Πράξη ισχύει από τη δημοσίευσή της. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 
Ε. Ν. ΧΡΙΣΤΟΔΟΥΛΟΥ 
-♦- 

(3) 

"Αδεια λειτουργίας πιστωτικού ιδρύματος στον πιστωτικό 

συνεταιρισμό «ΑΝΑΠΤΥΞΙΑΚΟΣ ΠΙΣΤΩΤΙΚΟΣ ΣΥΝΕ¬ 
ΤΑΙΡΙΣΜΟΣ Ν. ΙΩΑΝΝΙΝΩΝ - Ο ΣΤΟΧΟΣ ΣΥΝ. ΠΕ». 
(Συνεδρίαση 535/2.11.93, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τον ΑΝ 1665/51 «περί λειτουργίας και ελέγχου των 
τραπεζών». 

β) το Ν. 1667/86 «αστικοί συνεταιρισμοί και άλλες δια¬ 
τάξεις». 

γ) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις». 

δ) την ΠΔ/ΤΕ 2258/2.11.93 «καθορισμός πλαισίου λει¬ 
τουργίας και εποπτείας πιστωτικών ιδρυμάτων υπό τη 
μορφή πιστωτικών συνεταιρισμών του Ν. 1667/86». 

ε) την από 23.3.93 αίτηση του «ΑΝΑΠΤΥΞΙΑΚΟΥ ΠΙ¬ 
ΣΤΩΤΙΚΟΥ ΣΥΝΕΤΑΙΡΙΣΜΟΥ Ν. ΙΩΑΝΝΙΝΩΝ - Ο ΣΤΟ¬ 
ΧΟΣ ΣΥΝ.ΠΕ». 

στ) τη σχετική εισήγηση της Διεύθυνσης Γ ενικής Επιθε¬ 
ώρησης Τραπεζών της Τράπεζας της Ελλάδος, αποφά¬ 
σισε τα εξής: 

Παρέχεται άδεια λειτουργίας στην Ελλάδα πιστωτικού 
ιδρύματος υπό τη μορφή πιστωτικού συνεταιρισμού του Ν. 
1667/86 στον «ΑΝΑΠΤΥΞΙΑΚΟ ΠΙΣΤΩΤΙΚΟ ΣΥΝΕΤΑΙΡΙ¬ 
ΣΜΟ Ν. ΙΩΑΝΝΙΝΩΝ - Ο ΣΤΟΧΟΣ ΣΥΝ. ΠΕ.» με έδρα τα 
Ιωάννινα, υπό τους εξής όρους: 

1. Τα ίδια κεφάλαια του συνεταιρισμού θα ανέλθουν 
τουλάχιστον στο ποσό των εξακοσίων εκατομμυρίων 
(600.000.000) δραχμών έως την 31 Ιανουάριου 1994. Το 
ύψος των ιδίων κεφαλαίων του συνεταιρισμού κατά την 
31.1.1994 θα γνωστοποιηθεί στην Τράπεζα της Ελλάδος 
μέσα στο πρώτο δεκαπενθήμερο του μήνα Φεβρουάριου 
1994. 

2. θα τροποποιηθεί το καταστατικό του συνεταιρισμού 
ώστε να μην περιλαμβάνεται στην επωνυμία του η λέξη 
«ΗΠΕΙΡΟΣ» και να περιορίζεται η δραστηριότητά του μόνο 
στα γεωγραφικά όρια του Νομού Ιωαννίνων. Το τροποποι¬ 
ημένο καταστατικό να υποβληθεί στην Τράπεζα της Ελλά¬ 
δος μέσα σε 15 ημέρες από την ολοκλήρωση της τροπο¬ 
ποίησής του. 

3. θα παύσει η τήρηση διαθεσίμων του συνεταιρισμού 
υπό μορφή καταθέσεων ταμιευτηρίου σε πιστωτικά ιδρύ¬ 
ματα και θα γνωστοποιηθεί στην Τράπεζα της Ελλάδος η 
διακοπή αυτή. 

4. Ο συνεταιρισμός έχει υποχρέωση μέσα σε δεκαπέντε 
(15) ημέρες από την έναρξη λειτουργίας του ως πιστωτι¬ 
κού ιδρύματος να την αναγγείλει στην Τράπεζα της Ελλά¬ 


δος (Διευθύνσεις: Νομισματικής Πολιτικής και Τραπεζι¬ 
κών Εργασιών και Γ ενικής Επιθεώρησης Τ ραπεζών) και να 
προσδιορίσει την ακριβή διεύθυνση της εγκατάστασής 
του. 

Από τις διατάξεις της παρούσας απόφασης δεν προκύ¬ 
πτει δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γραμματέας Τα Μέλη 

Ακριβές Αντίγραφο 
Αθήνα, 22 Νοεμβρίου 1993 
Ο Γ ραμματέας 
Π. ΚΥΡΙΑΚΟΠΟΥΛΟΣ 

-♦- 

(4) 

Άδεια λειτουργίας πιστωτικού ιδρύματος στην «ΣΥΝΕΤΑΙ¬ 
ΡΙΣΤΙΚΗ ΤΡΑΠΕΖΑ ΛΑΜΙΑΣ ΣΥΝ. Π.Ε.». 

(Συνεδρίαση 535/2.11.93, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τον ΑΝ 1665/51 «περί λειτουργίας και ελέγχου των 
τραπεζών», 

β) το Ν. 1667/86 «αστικοί συνεταιρισμοί και άλλες δια¬ 
τάξεις, 

γ) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες διατάξεις», 

δ) την ΠΔ/ΤΕ 2258/2.11.93 «καθορισμός πλαισίου λει¬ 
τουργίας και εποπτείας πιστωτικών ιδρυμάτων υπό τη 
μορφή πιστωτικών ιδρυμάτων υπό τη μορφή πιστωτικών 
συνεταιρισμών του Ν. 1667/86», 

ε) την από 16.6.93 αίτηση του «ΠΙΣΤΩΤΙΚΟΥ ΣΥΝΕΤΑΙ¬ 
ΡΙΣΜΟΥ ΤΕΧΝΟΕΡΓΑΤΩΝ ΛΑΜΙΑΣ-ΣΥΝ. Π.Ε.» 

ΣΤ) τη σχετική εισήγηση της Διεύθυνσης Γ ενικής Επιθε¬ 
ώρησης Τραπεζών της Τράπεζας της Ελλάδος, αποφά¬ 
σισε τα εξής: 

Παρέχεται άδεια λειτουργίας πιστωτικού ιδρύματος υπό 
τη μορφή του πιστωτικού συνεταιρισμού του Ν. 1667/86 
στην «ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΑΜΙΑΣ ΣΥΝ. Π.Ε.», 
με έδρα τη Λαμία, υπό τους ακόλουθους όρους: 

1. Ο πιστωτικός συνεταιρισμός επιτρέπεται να δραστη¬ 
ριοποιείται μόνον εντός του Ν. Φθιώτιδας και των όμορων 
νομών ή, εναλλατικά, εντός της διοικητικής περιφέρειας 
αυτού. Εφόσον τα ίδια κεφάλαια του πιστωτικού συνεται¬ 
ρισμού υπερβούν το ποσό των δρχ. 4.000.000.000., ο εν 
λόγω πιστωτικός συνεταιρισμός δύναται να δραστηριοποι¬ 
ηθεί σε όλες τις περιοχές της χώρας μετά από χορηγού¬ 
μενη άδεια της Τράπεζας της Ελλάδος. 

2. θα παύσει η τήρηση διαθεσίμων του συνεταιρισμού 
υπό μορφή καταθέσεων ταμιευτηρίου σε πιστωτικά ιδρύ¬ 
ματα και θα γνωστοποιηθεί στην Τράπεζα της Ελλάδος η 
διακοπή αυτή. 

3. Οι δαπάνες για την κοινωνική δραστηριότητα του συ¬ 
νεταιρισμού θα καλύπτονται από τα καθαρά κέρδη, αφού 

πρώτα αφαιρεθούν οι αναλογούντες φόροι και οι υποχρε¬ 
ωτικές κρατήσεις για αποθηκευτικά. 

4. Ο συνεταιρισμός έχει υποχρέωση μέσα σε δεκαπένε 
(15) ημέρες από την έναρξη λειτουργίας του ως πιστωτι¬ 
κού ιδρύματος να την αναγγείλει στην Τράπεζα της Ελλά¬ 
δος (Διευθύνσεις: Νομισματικής Πολιτικής και Τραπεζι¬ 
κών Εργασιών και Γενικής Επιθεώρησης Τραπεζών) και να 

προσδιορίσει την ακριβή διεύθυνση της εγκατάστασής 
του. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 

Αθήνα, 22 Νοεμβρίου 1993 

Ο Γραμματέας 
Π. ΚΥΡΙΑΚΟΠΟΥΛΟΣ 


(5) 

Συμπλήρωση της απόφασης ΕΝΠΘ 507/7/27.8.92 που 
αφορά στη χορήγηση δανείων για την εξόφληση οφει¬ 
λών από στεγαστικά δάνεια. 

(Συνεδρίαση 535/2.11.93, θέμα 8) 
ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) τις αποφάσεις ΕΝΠΘ 507/7/27.8.92 και 516/4/ 
31.12.92, 

β) σχετικά αιτήματα τραπεζών, αποφάσισε: 
να συμπληρώσει την απόφαση ΕΝΠΘ 507/7/27.8.92, 
όπως ισχύει, και να καθορίσει τα ακόλουθα 
Επιτρέπεται στα πιστωτικά ιδρύματα που λειτουργούν 
στην Ελλάδα να χορηγούν δάνεια σύμφωνα με τους όρους 
και τις προϋποθέσεις των αποφάσεων της ΕΝΠΘ 507/7/ 
27.8.92 και 516/4/31.12.92 καθώς και της παρ. 2 του άρ¬ 
θρου 27 του Ν. 2076/92 για την εξόφληση οφειλών, ληξι¬ 
προθέσμων ή μή, από στεγαστικά δάνεια που έχουν χορηγήσει 
σε πελάτες τους με ελεύθερα διαπραγματεύσιμους όρους. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 
Αθήνα, 22 Νοεμβρίου 1993 
Ο Γ ραμματέας 
Π. ΚΥΡΙΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από δ.ΟΟ' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


# Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

Υ) 

» 

» 

» 

Γ’ 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

7 » 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













